- Hindi News
- National
- रोड किनारे खड़े ट्रक में घुसी कार, कांग्रेस विधायक का भाई और पार्षद पति घायल
रोड किनारे खड़े ट्रक में घुसी कार, कांग्रेस विधायक का भाई और पार्षद पति घायल
तेजाजी नगर में कैलोद करताल ब्रिज पर सोमवार देर रात हुए सड़क हादसे में कांग्रेस विधायक जीतू पटवारी का भाई, पार्षद पति व चार अन्य घायल हो गए। वे शादी समारोह से लौट रहे थे तभी कार एक खड़े ट्रक में जा घुसी। घायलों को बॉम्बे हॉस्पिटल में उपचार के लिए भर्ती किया गया।
तेजाजी नगर पुलिस के अनुसार फार्चुनर कार (एमपी 09 सी एफ 7333) कार कांग्रेस विधायक जीतू पटवारी की है, जिसे उनके भाई भरत पटवारी चला रहे थे। कार में उन्हीं के क्षेत्र के पार्षद पति ओमप्रकाश आर्य, प्रेम मुकाती, लाखन चौधरी और चीकू पटवारी सवार थे। उनके अभी पुलिस बयान नहीं हुए हैं। बताते हैं की कार तेज रफ्तार में थी। कार का अगला हिस्सा बुरी तरह क्षतिग्रस्त हो गया था। चालक भरत व उनके पास बैठे ओमप्रकाश आर्य को ज्यादा चोट आईं। पुलिस हादसे की जांच कर रही है।
tgl_Latn sot_Latn hin_Deva hin_Deva hin_Deva hin_Deva